CELEX: 51999PC0664
Language: fi
Date: 1999-12-17
Title: Ehdotus: neuvoston asetus naudanlihan pakollisen merkintäjärjestelmän yleisistä säännöistä

Avis juridique important

|

51999PC0664

Ehdotus: neuvoston asetus naudanlihan pakollisen merkintäjärjestelmän yleisistä säännöistä  /* KOM/99/0664 lopull. */  

Ehdotus: NEUVOSTON ASETUS naudanlihan pakollisen merkintäjärjestelmän yleisistä säännöistä(komission esittämä)PERUSTELUTKomissio antoi neuvostolle ja parlamentille perustamissopimuksen 152 artiklaan perustuvan ehdotuksen, joka korvaa neuvoston asetuksen (EY) N:o 820/97 ja johon sisältyvät naudanlihan pakollisen merkintäjärjestelmän yleiset säännöt.Koska asetuksen antamiseksi edellytettyjä menettelyjä ei todennäköisesti saada päätökseen ennen 1 päivää tammikuuta 2000, komissio antoi neuvostolle ja parlamentille myös ehdotuksen asetuksen (EY) N:o 820/97 19 artiklan muuttamisesta, jotta kyseisessä asetuksessa säädettyjen vapaaehtoisten järjestelmien voimassaoloaikaa voitaisiin pidentää ja naudanlihan pakollisen merkintäjärjestelmän voimaantuloa lykätä enintään 8 kuukaudella.Asetuksen (EY) N:o 820/97 19 artiklan 3 kohdassa edellytetyssä, Euroopan parlamentille ja neuvostolle annettavassa naudanlihan merkintäjärjestelmän täytäntöönpanotilannetta eri jäsenvaltioissa koskevassa komission kertomuksessa komissio nimenomaisesti varasi mahdollisuuden antaa neuvostolle kiireellisenä asetuksen (EY) N:o 820/97 19 artiklan nykyisen sanamuotoon perustuva ehdotus, joka olisi hyväksyttävä ennen vuoden 1999 loppua, jos neuvosto ja parlamentti eivät pysty tekemään päätöstä toisena annetusta ehdotuksesta ennen 31 päivää joulukuuta 1999.Koska tällainen tilanne on syntynyt, komission on nyt tehtävä tällainen ehdotus asetuksen (EY) N:o 820/97 19 artiklan nojalla, jotta vältyttäisiin tilanteelta, jossa alkuperään perustuva pakollinen järjestelmä tulee voimaan ilman että sitä koskevia yleisiä sääntöjä on annettu. Tällainen oikeudellisesti sääntelemätön tila aiheuttaisi erittäin epävarman ja epätyydyttävän tilanteen naudanliha-alan toimijoille sekä yhteisössä että sen ulkopuolella.Tämän ehdotuksen tarkoituksena on tämän vuoksi vahvistaa yksinkertaiset yleiset säännöt naudanlihan pakolliselle merkintäjärjestelmälle, joka vastaa kaikissa jäsenvaltioissa jo pakollisia merkintöjä, eli tiettyjä 12 artiklan 1 kohdassa tarkoitettuja merkintöjä ja asetuksen (EY) N:o 820/97 19 artiklan 4 kohdassa tarkoitettuja merkintöjä, jos jäsenvaltio on päättänyt soveltaa niitä.Samanaikaisesti jatketaan nykyisten vapaaehtoisten merkintäjärjestelmien soveltamista tarjoamalla jäsenvaltioille mahdollisuus lisätä merkintöihin pakollisten merkintöjen lisäksi vapaaehtoisia merkintöjä. Tällainen vapaaehtoisia järjestelmiä koskeva säännös on joka tapauksessa tarpeen, jotta jäsenvaltiot voivat halutessaan soveltaa 19 artiklan 4 kohtaa ja säätää merkinnät pakollisiksi oman tuotantonsa osalta.Ehdotus:NEUVOSTON ASETUSnaudanlihan pakollisen merkintäjärjestelmän yleisistä säännöistäEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon nautaeläinten tunnistus- ja rekisteröintijärjestelmän sekä naudanlihan ja naudanlihatuotteiden merkitsemisen käyttöönottamisesta 21 päivänä huhtikuuta 1997 annetun neuvoston asetuksen (EY) N:o 820/97  [1] ja erityisesti sen 19 artiklan,[1]  EYVL L 117, 7.5.1997, s. 1.ottaa huomioon komission ehdotuksen  [2],[2]  EYVL C sekä katsoo seuraavaa:(1) Asetuksen (EY) N:o 820/97 19 artiklassa säädetään, että naudanlihan pakollinen merkintäjärjestelmä on otettava käyttöön ja että sen on oltava pakollinen 1 päivästä tammikuuta 2000 alkaen kaikissa jäsenvaltioissa. Komission ehdotuksen perusteella kyseisessä artiklassa säädetään myös, että pakollista järjestelmää koskevista yleisistä säännöistä päätetään ennen kyseistä päivämäärää.(2) Näitä naudanlihan pakollisen merkintäjärjestelmän yleisiä sääntöjä olisi sovellettava ainoastaan tilapäisesti enintään 8 kuukauden ajan, jotta neuvosto ja parlamentti voivat tehdä päätöksen nautaeläinten tunnistus- ja rekisteröintijärjestelmän käyttöönottamisesta sekä naudanlihan ja naudanlihatuotteiden merkitsemisestä ja neuvoston asetuksen (EY) N:o 820/97 kumoamisesta tehdystä asetusehdotuksesta  [3], jonka komissio antoi 13 päivänä lokakuuta 1999.[3]  KOM(1999) 487 lopullinen, 13.10.1999.(3) Tämän vuoksi on aiheellista vahvistaa naudanlihan pakolliselle merkintäjärjestelmälle yksinkertaiset yleiset säännöt, joita kaikki jäsenvaltiot voivat tällä hetkellä noudattaa. Säännöissä olisi oltava viittaus asetuksen (EY) N:o 820/97 12 artiklan 1 kohtaa sovellettaessa säädettyihin säännöksiin.(4) Jäsenvaltioilla pitäisi edelleen olla mahdollisuus ottaa asetuksen (EY) N:o 820/97 19 artiklan 4 kohdan mukaisesti käyttöön tilapäisesti enintään 8 kuukauden ajaksi pakollinen merkintäjärjestelmä naudanlihalle, joka on saatu niiden alueella syntyneistä, lihotetuista ja teurastetuista eläimistä.(5) Tällaiset pakolliset merkinnät eivät saa johtaa jäsenvaltioiden välisen kaupan keskeytymiseen.(6) Toimijoiden olisi myös edelleen saatava merkitä vapaaehtoisia merkintöjä pakollisten merkintöjen lisäksi.ON ANTANUT TÄMÄN ASETUKSEN:1 artikla1. Asetuksen (EY) N:o 820/97 13 artiklassa tarkoitettujen naudanlihaa kaupan pitävien toimijoiden ja järjestöjen on merkittävä naudanliha asetuksen (EY) N:o 820/97 12 artiklan 1 kohdan toisen alakohdan ensimmäisessä, kolmannessa ja neljännessä luetelmakohdassa tarkoitettujen sääntöjen mukaisesti.Jäsenvaltioilla on kuitenkin edelleen mahdollisuus soveltaa asetuksen (EY) N:o 820/97 19 artiklan 4 kohtaa 1 päivän tammikuuta 2000 jälkeen. Tässä tapauksessa myös asetuksen (EY) N:o 820/97 19 artiklan 5 kohdan säännösten soveltaminen jatkuu.2. Neuvoston asetuksen (EY) N:o 820/97 19 artiklan säännösten mukaisesti 31 päivään joulukuuta 1999 sovellettua vapaaehtoista järjestelmää koskevia sääntöjä sovelletaan edelleen kaikkiin vapaaehtoisiin merkintöihin, joita käytetään edellisessä kohdassa tarkoitetun pakollisen merkintäjärjestelmän ohella.2 artiklaTämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.Tätä asetusta sovelletaan kaikissa jäsenvaltioissa 1 päivästä tammikuuta 2000 31 päivään elokuuta 2000.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä  Neuvoston puolesta Puheenjohtaja>TAULUKON PAIKKA>